नई दिल्ली। सेशल्स के साथ मिलकर एजम्प्शन आईलैंड में नौसेना अड्डा बनाने को लेकर भारत ने सोमवार सहमति जताई है। सेशल्स के राष्ट्रपति डैनी फॉर इन दिनों भारत दौरे पर हैं। प्रधानमंत्री नरेंद्र मोदी की डैनी फॉर से मुलाकात के बाद यह एलान किया गया है। एजम्प्शन आईलैंड में नौसेना अड्डा को चीन को भारत का जवाब माना जा रहा है। भारत के इस फैसले से इसकी हिंद महासागर में रणनीतिक ताकत बढ़ेगी, क्योंकि चीन ने हिंद महासागर में ही जिबूती में सैन्य अड्डा बना रखा है।